ຈີນຮາວີ ພວກທະນາຍ ສິດທິມະນຸດ
ອົງການນິລະໂທດກຳສາກົນ ກ່າວວ່າ ຈີນແນເປົ້າໝາຍ ຮາວີລົບກວນ ພວກທະນາຍຄວາມ ສິດທິມະນຸດ
ອົງການນິລະໂທດກຳສາກົນກ່າວວ່າ ຈີນໄດ້ທຳການຮາວີລົບກວນ ຈັບກຸມຄຸມຂັງໂດຍພະ ລະການແລະຮອດທໍາຮ້າຍຮ່າງກາຍຕໍ່ພວກທະນາຍຄວາມດ້ານສິດທິມະນຸດ ໃນຄວາມພະ ຍາຍາມເພື່ອປິດປາກປິດສຽງພວກທີ່ບໍ່ພໍໃຈກັບລັດຖະບານ ໃນລາຍງານສະບັບນຶ່ງ ທີ່ນຳອອກເຜີຍແຜ່ໃນວັນພະຫັດມື້ນີ້ ກຸ່ມປົກປ້ອງສິດທິມະນຸດດັ່ງ ກ່າວໄດ້ເວົ້າເຖິງບາດກ້າວຕ່າງໆທີ່ພວກເຈົ້າໜ້າທີ່ຈີນໄດ້ນຳໃຊ້ເພື່ອປິດປາກປິດສຽງພວກ ທະນາຍຄວາມສິດທິມະນຸດ ຮວມທັງການສັ່ງງົດຫຼືຖອນໃບອະນຸຍາດ ເພື່ອປ້ອງກັນບໍ່ໃຫ້ ພວກທະນາຍຄວາມເຫຼົ່ານີ້ໄປຕໍ່ສູ້ຄະດີໃຫ້ແກ່ພວກຄັດຄ້ານລັດຖະບານທີ່ນິຍົມປະຊາທິປະ ໄຕແລະກຸ່ມສາສະໜາທີ່ທາງການຫ້າມ ເຊັ່ນກຸ່ມຟາລຸນກົງ ພວກທະນາຍຄວາມທີ່ໄດ້ຖືກປ່ອຍໃຫ້ເປັນອິດສະຫຼະ ຫຼັງຈາກໄດ້ຖືກຄຸມຂັງມາເປັນເວລາ ດົນນານນັ້ນ ໄດ້ປະຕິເສດທີ່ຈະໂອ້ລົມກັບພວກນັກຂ່າວຫຼັງຈາກໄດ້ຖືກປ່ອຍຊຶ່ງເປັນການ ສະແດງໃຫ້ເຫັນວ່າ ພວກເຈົ້າໜ້າທີ່ໄດ້ຂົ່ມຂູ່ເຂົາເຈົ້າ ປັກກິ່ງ ໄດ້ເລີ່ມທຳການປາບປາມພວກນັກເຄື່ອນໄຫວ ທະນາຍຄວາມແລະພວກຕຳໜິຕິ ຕຽນລັດຖະບານໃນເດືອນກຸມພາຜ່ານມາ ຊຶ່ງມີການເບິ່ງກັນວ່າ ເປັນການດຳເນີນຄວາມ ພະຍາຍາມ ເພື່ອຫາທາງປ້ອງກັນບໍ່ໃຫ້ເກີດການປະທ້ວງຮຽກຮ້ອງເອົາປະຊາທິປະໄຕດັ່ງ ດຽວກັນ ກັບທີ່ໄດ້ເກີດຂຶ້ນ ຢູ່ໃນບັນດາປະເທດອາຣັບນັ້ນ ອົງການນິລະໂທດກຳສາກົນ ກ່າວວ່າ ມີພວກນັກເຄື່ອນໄຫວແລະທະນາຍຄວາມສິດທິມະນຸດ ຫຼາຍກວ່າ 130 ຄົນໄດ້ ຖືກຈັບຫຼືບໍ່ກໍຫາຍສາບສູນໄປ